
A generatív MI használatának szerepe a nyelvtanulás szubjektív tényezőire a holland szakos hallgatók körében

Kulcsszavak: mesterséges intelligencia, nyelvoktatás, holland
A mesterséges intelligencia (MI) oktatási célú alkalmazása jelentős lehetőségeket és kihívásokat kínál, különösen a nyelvtanulás területén. Kutatásomban a generatív MI, például a ChatGPT használatának hatásait vizsgáltam a holland nyelvet tanuló egyetemi hallgatók körében. Különös figyelmet fordítottam arra, hogy az MI támogatása miként befolyásolja a hallgatók önbizalmát az írásos feladatok elvégzése során, és a hallgatók hogyan viszonyulnak a tanári visszajelzésekhez az MI-vel szemben.
A kutatás során a hallgatók két írásos feladatot végeztek el: az elsőt önállóan, a másodikat segédeszközök (például generatív MI, fordítóprogramok). Mindkét feladatot követően önreflexiós kérdőívet töltöttek ki. Az eredmények szerint az MI használata szignifikánsan növelte a hallgatók önbizalmát az elvégzett feladatok minőségét illetően, különösen az alacsonyabb évfolyamokon. Ugyanakkor a hallgatók körében továbbra is a tanári visszajelzést tartották a legértékesebbnek és leghasznosabbnak a nyelvi fejlődésük szempontjából. A tanári visszajelzések nemcsak a nyelvi kompetenciák fejlesztését támogatják jobban, hanem a megbízhatóság és a személyre szabott tanulási lehetőségek szempontjából is felülmúlták az MI-t.
A kutatás eredményei rámutatnak az MI eszközök nyelvtanulásban rejlő potenciáljára, különösen az önbizalom növelésében. Ugyanakkor hangsúlyozzák, hogy a tanári szerep továbbra is kulcsfontosságú marad az oktatási folyamatban. Ez a kutatás hozzájárulhat a mesterséges intelligencia és a hagyományos tanítási módszerek hatékony integrációjának kialakításához.



